Carpe Diem Media het in 1996 in ’n klein stoorkamertjie in Vereeniging begin. Die droom is gebore om ’n nuwe uitgewery te begin wat boeke publiseer wat mense se lewens en geloof sal verryk.
Carpe Diem Media het oor die jare heelwat topverkoperboeke gepubliseer. Nie net bly Isak Burger se boeke oor die dood in aanvraag nie, daar is ook 'n groot liefde vir nuwe skrywers, soos Lynette Beer en Wouter Snyman se boeke. Gretha Wiid se seksopvoeding-boekies en Aletté Winckler se Trek aan met selfvertoue, is almal boeke wat grense verskuif en lewens verander. Nuwe boeke soos Hoe om te wen in besigheid wat deur 45 entrepreneurs saamgestel is en Wanneer die kerk verdwaal ... deur 40 geestelike bekendes is ook hoog op inkopielyste. Die nuwe tydskrifboeke, 'n Nuwe jy, Vroue wat Glo, Oulike Ma en Gelukkig Getroud gee jou “best of both worlds”, wat jou nie net goeie leesstof bied nie, maar jy raak ook meegevoer in die pragtige, skoon uitleg van die boek.
Finesse Voelgoed Tydskrif is ’n tydskrif vir die moderne vrou en gee om vir wie sy is en nie net hoe sy lyk nie. Vir die Finesse vrou is haar mense, haar lyf, haar gees, haar sukses en haar huis, ewe belangrik. Sy glo daarin om die beste te wees wat sy kan wees.